**Oilon** on energia- ja ympäristöteknologiaan keskittynyt lahtelainen perheyritys. Yhtiö valmistaa polttotekniikkaa kaasumaisille- ja nestemäisille polttoaineille sekä lämpöpumppuja.

Oilonilla on tehtaita Suomessa, Kiinassa ja Yhdysvalloissa sekä myyntikonttorit Brasiliassa ja Saksassa.

Historia
--------

### 1961–1999

Vuonna 1961 konepajaksi perustettu Oilon Oy aloitti toimintansa Helsingin Maunulassa, mutta muutti jos samana vuonna Lahteen. Yhtiön perustajia olivat Urho Lehto, Sirkka Lehto, Jorma Manssila, Juhani Paatelainen ja Keijo Oilio. Urho Lehto toimi yhtiön toimitusjohtajana. Hyvin pian myös diplomi-insinööri Ossi Leiwosta tuli yhtiön osa-omistaja ja tekninen asiantuntija. Yrityksen ensimmäisiä tuotteita olivat raskasöljypolttimet.

Yhtiö aloitti viennin vuonna 1964 Neuvostoliitosta, seuraavia vientimaita olivat Ruotsi, Tanska, Norja ja Saksa.

Vuonna 1974 Ossi Leiwo aloitti yhtiön toimitusjohtajana ja koko yritys siirtyi Leiwon suvun omistukseen.

Vuonna 1989 Oilon Oy:n emoyhtiö Oy Oilon trading Ltd osti Bade Wuttenbergissä sijainneen Hofamat Hoffmann GmbH:n öljy- ja kaasupoltintehtaan yhdessä saksalaisen edustajansa kanssa. Tehdas työllisti 60 henkilöä. Hofamat myytiin Kiinaan vuonna 1999.

1990-luvulla Oilon alkoi kansainvälistyä ja siirtyä öljystä ympäristöystävällisempään energia- ja ympäristötekniikkaan. Vuonna 1993 Kiinassa tehtiin ensimmäinen edustussopimus. Vuonna 1995 Oilon avasi Lahdessa uuden kehityskeskuksen, jonka laboratorioissa voitiin testata öljyllä ja kaasulla tomivia suuria teollisuus- ja voimalaitospolttimia ja omakotitalopolttimia. Yhtiön liikevaihdosta yli puolet tuli viennistä. Vuonna 1997 Ossi Leiwon seuraajanana aloitti aiemmin varatoimitusjohtajana toiminut Eero Pekkola. Kiinaan perustettiin oma myyntiyhtiö.

### 2000–2009

Toukokuussa 2002 Suomeen perustettiin maalämpöpumppuihin keskittynyt tytäryhtiö, Geopro Systems Oy. Samana kevää Oilon avasi Wuxiin tehtaan toimittuaan Kiinan markkinoilla vuosikymmenen ajan, jossa alettiin valmistaa polttimia. Wux valittiin esimerksi paikkakunnalla olevien konepaja-alalle koulutettujen ihmisten määrän sekä alueella toimivalta Metsolta saatujen suositusten perusteella

Vuonna 2005 Oilon oli ainoa teollisuuspolttimia Pohjoismaissa valmistava yritys. Seuraavana vuonna viennin osuus tuotannosta oli 60 prosenttia. Yhtiöllä oli 230 työntekijää, joista 40 oli Kiinassa.

Vuonna 2007 Lahden tuotekehityskeskusta laajennettiin kolmen miljoonan euron investoinnilla. Seuraavana vuonna Hollolaan perustettiin Oilon Home Oy, joka valmisti pientaloihin suunnattuja lämmitysjärjestelmiä ja neuvoi laiteasentajia vanhojen järjestelmien rinnalle tuotavien täydentävien laitteiden toiminnassa. Vuonna 2009 Ossi Leiwo jätti paikkansa hallituksen puheenjohtajana tyttärelleen Päivi Leiwolle. joka oli toiminut yhtiön asianajajana.

### 2010–

Keväällä 2010 Oilonin tehtaan viereen avattiin uusiutuvan energian tutkimuskeskus Energon.  Oilonilla oli noin 300 työntekijää. Se oli alkanut valmistaa perinteisten öljypolttimien lisäksi myös vähäpäästöisiä polttoratkaisuja sekä hybridijärjestelmiä, joissa käytettiin useita toisiaan täydentäviä energiamuotoja. Kotitalouksille toimitettiin maalämpöpumppuja, ilma-vesilämpöpumppuja, aurinkokeräimiä sekä bioöljyillä, biokaasuilla ja pelleteillä toimivia polttimia. Liikevaihto oli 44,5 miljoonaa euroa, josta pienkattiloihin tarkoitettujen polttimien osuus kymmenen prosenttia. Yhtiö myi suuria teollisuuden polttimia muun muassa Aasiaan ja Venäjälle.

Elokuussa 2011 Oilon osti Kokkolasta teollisuuslämpöpumppuihin ja teollisuuskylmätekniikkaan erikoistuneen Oy Scancool Ab:n. 65 henkilöä Kokkolassa, Tuusulassa, Pietarsaaressa, Seinäjoella ja Lappeenrannassa työllistänyt yhtiö jatkoi toimintaansa omalla nimellään Oilonin tytäryhtiönä. Koko konserni työllisti 350 henkilöä..

Vuonna 2012 Oilon perusti Brasilian Campinakseen myynti- ja huoltoyksikön. Seuraavana vuonna Oilon kutsuttiin Pekingiin keskustelemaan viranomaisten kanssa tulevista päästötavoitteista. Paikalliset poliitikot halusivat vähentää kaukolämmöntuotannon typpidioksidipäästöt alle kolmannekseen kahdessa vuodessa hyötysuhteen pienenemättä. Oilon kehitti tilanteeseen sopivan uuden tuotteen. Sen tuotekehitykseen kului yli neljä miljoonaa euroa, josta kolmannes oli Tekes-tukea.

Syyskuussa 2014 Thomasvillessä, Yhdysvaltojen Georgiassa, aloitti uusi tytäryritys Oilon US, joka alkoi myydä kaasu- ja öljypolttimia sekä niiden huoltoa ja varaosapalveluita.

Vuonna 2017 Eero Pekkolan seuraajana toimitusjohtajana aloitti varatoimitusjohtaja Tero Tulokas. Seuraavana vuonna avattiin tehdas Venäjällä.

Vuonna 2019 Oilon osti kilpailijansa, lapualaisen Lämpöässä-brändillä lämpöpumppuja valmistaneen Suomen Lämpöpumpputekniikka Oy:n. Maalämpöpumppujen valmistus keskitettiin Lapualle.

Vuonna 2020 hallituksen puheenjohtajaksi valittiin Vaisala Oyj:n toimitusjohtaja Kjell Forsén.

Vuonna 2021 Oilon kertoi toimittavansa lämpöpumppuja Dalianiin Kiinaan, jonne rakennettiin yhtä maailman suurimmista akkupuistoista. Oilonin pumppuja käytetään hukkalämmön jäähdyttämiseen, ennen kuin siitä tuotetaan kaukolämpöä. Oilonin tehtaat muuttivat suurempiin tehdastiloihin niin USA:ssa kuin Kokkolassa.

Vuonna 2022 Energon siirtyi täysin Oilonin omistukseen, ja muuttui samalla tuotekehitys-​ ja koulutuskeskus Innoksi. Samana vuonna Oilon voitti sekä The Heat Pump Award -​palkinnon DecarBuilding-​​sarjassa että kestävän kehityksen palkinnon lämpöpumppuprojektista. Science Based Targets -aloite hyväksyi ja varmensi Oilonin tavoitteet ilmaston lämpenemisen rajoittamiseksi 1,5 asteeseen Pariisin ilmastosopimuksen mukaisesti. Oilon vetäytyi Venäjän markkinoilta. Oilonin logo koki uudistuksen.

Organisaatio
------------

Oilonin pääkonttori on Lahdessa, samoin kuin tehdas ja tuotekehitys. Suomessa on myös kaksi muuta tehdasta: Lapualla ja Kokkolassa. Oilonin tehtaita on myös Yhdysvalloissa ja Kiinassa.

Vuonna 2021 Oilonin toimitusjohtaja oli Tero Tulokas ja konsernin hallitukseen kuuluivat puheenjohtaja Kjell Forsénin lisäksi varapuheenjohtaja Päivi Leiwo ja Sari Pohjonen, Vesa Pylvänäinen, Celia Svensk ja Mikael Svensk ja Risto Ojantakanen.

Tuotekehitykseen käytetään liikevaihdosta on noin kuusi prosenttia. Tuotekehityksen painopistealueita ovat energiatehokkuuden parantaminen, päästötasojen pienentäminen sekä uudet, uusiutuviin energianlähteisiin perustuvat ratkaisut.

Tuotteet ja markkinat
---------------------

Yhtiö valmistaa öljy-, kaasu- ja yhdistelmäpolttimia asiakkailleen, jotka toimivat muun muassa voimalaitoksissa, teollisuudessa, ongelmajätteen poltossa, lämpölaitoksissa ja laivoissa. Yritys valmistaa myös kiinteistöjen lämmitykseen sopivia tuotteita, kuten lämpöpumppuja ja polttimia. Lämpöpumpuilla voidaan hyödyntää esimerkiksi teollisuuden jätevesien ja kylmälaitosten lauhdelämmöstä saatavaa hukkalämpöä.

### Esimerkkejä projekteista

* Oilon toimitti laitteiston Lillehammerin olympialaisissa käytetylle olympiatulelle vuonna 1994.
* Uruguayn pääkaupungissa Montevideossa sijaitseva lentokenttärakennus käyttää Oilon Scancoolin lämpöpumppuja.
* Oilon on muuttanut kiinalaisia kivihiilikaukolämpölaitoksia maakaasulla toimiviksi esimerkiksi Pekingissä.

Tunnustuksia
------------

* Vuonna 2012 Oilon ja kiinalainen Beijing District Heating Group saivat CleanDesign Award -palkinnon
* Vuonna 2016 Oilon voitti Suomalaisen insinöörityöpalkinnon

Lähteet
-------

1. ↑  Lämpö tulee sydämestä *Oilon*.  17.3.2021. Viitattu 9.6.2021.
2. 1 2 3  Hallitus ja johtoryhmä *Oilon*. Viitattu 7.6.2021.
3. ↑  Kauppalehti: Oilon Oy *Kauppalehti*. Viitattu 7.6.2021.
4. 1 2 3 4 5  Ilkka Sinervä: Johtajan on osattava ennakoida markkinoiden muutokset *Kauppalehti*. Viitattu 9.6.2021.
5. 1 2 3 4 5 6  Jarmo Seppälä: Oilon osti lämpöpumppuosaamista *Tekniikkatalous*. Viitattu 29.12.2020.
6. ↑  Polttimet *Oilon*. Viitattu 10.8.2021.
7. 1 2  Yhteystiedot *Oilon*.  Arkistoitu 5.8.2021. Viitattu 10.8.2021.
8. 1 2 3 4  Teollisuusneuvos Eero Pekkola (1953–) *kansallisbiografia.fi*. Viitattu 9.6.2021.
9. 1 2 3 4  Oilonin historia *Oilon*. Viitattu 9.6.2021.
10. 1 2 3  Autotallista globaaliksi pioneeriksi *Oilon*.  17.3.2021. Viitattu 10.8.2021.
11. ↑  Kauppalehti: Aasian valloitus vauhdissa *Kauppalehti*. Viitattu 9.6.2021.
12. ↑  Oilon osti L-Saksasta poltintehtaan *Kauppalehti*. Viitattu 7.6.2021.
13. 1 2 3 4  Juha-Pekka Kervinen: Tärkeintä on myönteinen asenne aina *Tekniikkatalous*. Viitattu 9.6.2021.
14. ↑  Oilon rakentaa kehityskeskuksen Lahteen *Helsingin Sanomat*.  10.5.1995. Viitattu 7.6.2021.
15. ↑  Oilon Oy rakentaa tuotekehityskeskuksen *Kauppalehti*. Viitattu 7.6.2021.
16. ↑  Oilon laajenee maalämmön markkinoille *Kauppalehti*. Viitattu 7.6.2021.
17. 1 2 3  Oilonilla 50 tappiotonta vuotta *Talotekniikka-lehti*.  6.6.2011. Viitattu 29.12.2020.
18. ↑  Tekniikkatalous: Oilon aloittaa poltintuotannon Kiinassa *Tekniikkatalous*. Viitattu 29.12.2020.
19. ↑  Esko Lukkari: Oilonille Intiasta iso toimitussopimus *Kauppalehti*. Viitattu 9.6.2021.
20. 1 2  Ilkka Sinervä: Oilon palkkaa lisää insinöörejä ja kasvattaa tuotantoaan *Kauppalehti*. Viitattu 9.6.2021.
21. ↑  Markku Pervilä: Oilon lämmittää hybriditaloja *Kauppalehti*. Viitattu 9.6.2021.
22. ↑  Tuotekehitys siivittää maailman huipulle *TEK Verkkolehti*. Viitattu 10.8.2021.
23. ↑  Lahteen on syntynyt iso joukko menestyviä ympäristöalan yrityksiä *Helsingin Sanomat*.  26.3.2010. Viitattu 7.6.2021.
24. ↑  Lahden mitali Oilonin Eero Pekkolalle *Talotekniikka-lehti*.  3.11.2010. Viitattu 9.6.2021.
25. ↑  Ilkka Sinervä: Öljykattiloiden valmistajat näreissään veronkorotuksesta *Kauppalehti*. Viitattu 9.6.2021.
26. ↑  Oilonille myynti- ja markkinointiyhtiö Brasiliaan *Talotekniikka-lehti*.  30.1.2012. Viitattu 29.12.2020.
27. 1 2 3  Näin päästötalkoot hyödyttävät suomalaista osaamista: Lahtelaisyritys on puhtaan teknologian menestystarina *Helsingin Sanomat*.  15.12.2015. Viitattu 7.6.2021.
28. 1 2  Kiina edellä uusille markkinoille – Oilon kehittää uuden ajan poltintekniikkaa *Yle Uutiset*. Viitattu 7.6.2021.
29. ↑  Oilon laajentaa Amerikan toimintoja Pohjois-Amerikkaan *Talotekniikka-lehti*.  2.6.2014. Viitattu 29.12.2020.
30. ↑  Johto vaihtui Oilonissa - Eero Pekkola sai seuraajan talon sisältä *Etelä-Suomen Sanomat*.  29.9.2017. Viitattu 9.6.2021.
31. 1 2  Eeva-Stiina Pesonen: Lämpöpumppuja maailmalle vievä perheyhtiö kasvaa ja kehittää: "Hyvä toimitusjohtaja osaa tarttua toimeen ja innostaa" *Kauppalehti*. Viitattu 9.6.2021.
32. ↑  Ilkka Sinervä: Maalämmössä käy kuhina – Oilon ostaa Suomen Lämpöpumpputekniikan *Kauppalehti*. Viitattu 7.6.2021.
33. ↑  Oilon polttimet ja lämpöpumput *Oilon*. Viitattu 28.12.2020.
34. ↑  Oilonille merkittävä lämpöpumppukauppa Kiinaan – pumpuilla jäähdytetään uudenlaista akkupuistoa *Yle Uutiset*. Viitattu 9.8.2021.
35. ↑  Oilon kävi yrityskaupoilla Lapualla *Yle Uutiset*. Viitattu 7.6.2021.
36. ↑  Ilkka Sinervä: Tilausten alkava vuosi näyttää valoisalta *Kauppalehti*. Viitattu 9.6.2021.
37. ↑  Lillehammerin olympiatuli koekäytössä Lahdessa *Helsingin Sanomat*.  9.9.1993. Viitattu 7.6.2021.
38. ↑  Nyt tekevät suomalaiset lämpöpumput maailmanluokan tempun kaukana kotoa - "tasaista ja miellyttävää koko vuoden" *Talouselämä*. Viitattu 9.6.2021.
39. ↑  Oilonille Kiina oli avain kasvuun *Helsingin Sanomat*.  15.1.2015. Viitattu 7.6.2021.
40. ↑  Oilon palkittiin Kiinassa päästövähennyksistä *Helsingin Sanomat*.  2.11.2012. Viitattu 7.6.2021.